Navnet "Rødtangen" er først kjent brukt på slutten av 1600-tallet. Det første leddet av navnet, "rød", stammer trolig fra et gårdsnavn. Det norrøne ordet betyr "rydning". Holtnes' nabogård heter Rød, og det kan hende at deler av Rødtangen-området opprinnelig har tilhørt denne gården. Det er også mulig at det har ligget en ødegård i området som har hatt et rud-navn. I biskop Eysteins jordebok fra 1390-tallet nevnes det at Hurum prestebol eide 3 1/2 øresbol i . Skyttelvik ligger rett øst for Rødtangen, og det er mulig at det har ligget en gård ved navn "Skyttelviksrud" et sted mellom Skyttelvik og Holtnes, kanskje i nærheten av åsen som fortsatt i dag heter .